કેસની વિગત એવી છે કે, ગણેશ વિસર્જનના પ્રસંગે હેમલ અને તરૂણી પરિચયમાં આવ્યા હતા. તરૂણીને પ્રેમજાળમાં ફસાવ્યા પછી એક રાતે તરૂણીને ફોન કરી બહેનપણી બોલાવે છે તેમ કહીને ઘરની બહાર બોલાવીને બળજબરીથી શરીર સંબંધ બાંધ્યો હતો. પીડિતા મદદ માટે બૂમ પાડવાનો પ્રયાસ કરતા બદનામ કરવાની ધમકી આપીને ચૂપ કરી દીધી હતી. આ ઘટના પછી હેમલે બ્લેકમેઈલ કરીને પીડિતા ઉપર અનેક વખત બળાત્કાર ગુજારી ગર્ભ રાખી દીધો હતો. પીડિતાને અસહ્ય દુ:ખાવો થતાં પરિવારજનો સોનોગ્રાફી માટે લઇ ગયા ત્યારે તે સગર્ભા હોવાની જાણ થઇ હતી. પીડિતાએ હેમલ બ્લેકમેઈલ કરતો હોવાની હકીકત જણાવતા મહિલા પોલીસ મથકમાં ફરિયાદ નોંધાવી હતી.